FFx

FFx係香港歌唱組合，2013年出道，2018年解散，解散前嘅成員包括李詩詠、周葆諭同潘穎琳。

2015年9月，佢哋憑一個因為製作費少而令到效果唔理想嘅MV《SUGAR BABY》喺網上爆紅，畀人話佢哋似MK妹。

簡歷
FFx喺2012年11月9號成立，2013年正式出道，初頭有8個成員，包括鄒莉盈、林佩瑜、陳安兒、甘翠華、羅凱霖、葉梓嵐、龍欣怡同嚴詠彤，其中嚴詠彤做咗半年到就退出。其他曾經加入過嘅成員包括黃家慰同劉寶文等。到2014年3月，因內部問題，全部成員都換走曬，換入4個成員—楊澤怡、李詩詠、周葆諭同潘穎琳，變咗做全新四人組合。

2015年9月，佢哋拍嘅MV《SUGAR BABY》擺咗上YouTube，畀一啲網民話佢哋唱功同舞步仍然有好大進步空間，不過最大問題係MV製作質素好差，因為製作費得九嚿水港紙，只係喺一條走廊拍，打燈打得差，鏡頭無乜角度，剪接亦有延時，歌詞字幕重有唔少錯字，所以引起網民瘋傳討論，有過百萬點擊。

2016年因為組合內不和，楊澤怡被踢走，變做三人組合；其後楊澤怡於雜誌揭發當時經理人Sam Ho迫楊澤怡做不當交易，作捧紅條件。

2016年底FFx三人得知事件後立即解約，轉投新公司及後組合改名SugarBaby。2017年 SugarBaby 出席多個慈善活動改善形象。

其他來源
蘋果日報即時新聞：【MK擂台】FFx都有MK味 向天堂鳥挑機
東方日報：FFx大換血轉型跳舞組合
 蘋果日報：怪舞甩嘴走音勁騎呢　FFx900蚊拍MV　換40萬點擊
【C1頭條】FFx MK騷九成空凳 「乜低潮未經歷過」
誘搵快錢　扮大家姐　鬧走贊助商 FFx反面　力數Shirley三宗罪
FFx成員爭仔爆性事
蘋果日報即時新聞：被指同FFx前經理人搭上　Christy表明要姊妹
【FFx內訌羅生門】Christy唔認與前經理人有關係 邊個講大話：心照囉

facebook：FFx
YouTube：香港4人女子跳唱組合FFx SUGAR BABY MV (Official)

香港歌唱組合